Le Quotidien

Le Quotidien ass eng franséischsproocheg Lëtzebuerger Dageszeitung, déi zanter dem 14. November 2001 bei der Lumédia SA erauskënnt.

Lumédia gehéiert zu jee 50 % den Éditions Editpress an dem Républicain lorrain. De Républicain lorrain hat virdru jorelaang eng Lokaleditioun fir Lëtzebuerg erausginn. Mat där gouf opgehal, wéi de Quotidien bis erauskoum.

Chefredakter ass zanter August 2019 de Chris Mathieu. Hien huet d'Plaz vum Fabien Grasser iwwerholl, deen d'Redaktioun vun 2010 u geleet huetChris Mathieu neie "Quotidien-Chefredakter", Virgänger wousst net Bescheed op rtl.lu den 8. August 2019. Do virdru war de Jean-Marie Martini de Chefredakter.

Am November 2010 huet sech de Quotidien een neie Look zougeluecht an nei Rubricken agefouert"Quotidien: Dageszeitung am neie Look", wéi uewen..

Zuelen
Oplo
Verkaaft Oplo, wéi se vum Centre d'information des médias vu Bréissel begleewegt goufRomain Hilgert: "Zeitungen: Schwarzes Jahr." d'Lëtzebuerger Land Nr. 16, 23. Abrëll 2010, Bäilag Communication, S. 10; dees.: "Die Krise ist angekommen." d'Lëtzebuerger Land Nr.39, 1.Oktober 2010, S.5; dees.: "Die Wirtschaftskrise hat die Pressekrise verstärkt." d'Lëtzebuerger Land Nr. 17, 27. Abrëll 2011, Bäilag Communication, S.8 an dees.: "Der zögerliche Absched der Parteiblätter." d'Lëtzebuerger Land Nr.38., 21. September 2012, S.6.:

 4/2008  2/2009  4/2009  2/2010  4/2010 ...  2/2012 4.998  5.089  4.741  4.667  4.622 ...  4.084
Lieserstatistik
2005/2006 hunn, der Statistik vum TNS ILRES PLURIMEDIA no, duerchschnëttlech 7,1 % vun der Lëtzebuerger Bevëlkerung iwwer 15 Joer de Quotidien gelies. 2006/2007 waren et der 7,30%; 2007/2008 7,10 % an 2008/2009 7,30 %.Rapport d'activité 2009 vum Staatsministère, S.24. D'Zuele fir 2009/2010 goufe bis op Weideres net public gemaach.R. Hilgert: "Die Krise ist angekommen." d'Lëtzebuerger Land Nr.39, 1.Oktober 2010, S.5.

Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Dag 24.400 Leit iwwer 15 Joer de Quotidien gelies (5,1 % vun der Wunnbevëlkerung).Pressecommuniqué vun TNS ILRES op paperjam.lu.

Pressehëllef
2011 huet de Quotidien 1 230 289 € staatlech Pressehëllef kritt.Rapport d'activités 2011 vum Staatsministère S. 20-21.

 Kuckt och 
 Lëscht vun Zeitungen an Zäitschrëften zu Lëtzebuerg
 Um Spaweck 

 www.lequotidien.lu

Quotidien